**Ministru kabineta noteikumu “Norvēģijas finanšu instrumenta 2014.** – **2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” divpusējās sadarbības fonda iniciatīvu īstenošanas noteikumi” projekta**
**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Norvēģijas finanšu instrumenta 2014. – 2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” (turpmāk – programma) divpusējās sadarbības fonda iniciatīvu īstenošanas noteikumi” projekts (turpmāk – Noteikumu projekts) nosaka regulējumu divpusējās sadarbības iniciatīvu īstenošanai starp Latviju un Norvēģiju ar nolūku veicināt sadarbību un uzlabot savstarpējās zināšanas un izpratni zaļo inovāciju, dzīves kvalitāti uzlabojošu tehnoloģiju, kā arī informācijas un komunikāciju tehnoloģiju attīstības jomās. Noteikumi stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, ievērojot 2017. gada 5. decembra Ministru Kabineta protokollēmuma Nr. 60 24. § ”Noteikumu projekts ”Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.-2021. gadā”” 3.4. apakšpunktu, kā arī Saprašanās memorandu par Norvēģijas finanšu instrumenta ieviešanu 2014. – 2021. gadā starp Norvēģijas Karalisti un Latvijas Republiku (apstiprināts ar Ministru kabineta 2017. gada 5. decembra noteikumiem Nr. 713) (turpmāk – Saprašanās memorands). Noteikumu projekts izstrādāts pamatojoties uz Eiropas Ekonomikas zonas finanšu instrumenta un Norvēģijas finanšu instrumenta 2014. – 2021. gada perioda vadības likuma (turpmāk – Vadības likums) 15. panta 12. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Norvēģijas finanšu instrumenta (turpmāk – NFI) 2014. – 2021. gada periodā programmai “Uzņēmējdarbības attīstība, inovācijas un mazie un vidējie uzņēmumi” ir piešķirts finansējums 125 000 *euro* apmērā divpusējā sadarbības fonda (turpmāk – DSF) iniciatīvu ieviešanai. Tajā pašā laikā nav izstrādāts normatīvais regulējums, kas noteiktu programmas DSF aktivitāšu īstenošanas tiesisko ietvaru un kārtību NFI 2014.-2021. gada periodā, tādējādi nodrošinot noteiktu un mērķtiecīgu programmas DSF finansējuma ieguldīšanu.Noteikumu projekts ir izstrādāts, ievērojot Vadības likuma 15. panta 12. punktā noteikto, kā arī, lai nodrošinātu precīzu komercdarbības atbalsta normu piemērošanu un atbilstošu NFI 2014. – 2021. gada perioda piešķirtā divpusējās sadarbības fonda finansējuma izlietojumu. Noteikumu projekts paredz noteikt divpusējās sadarbības fonda aktivitāšu ieviešanas kārtību. Lai īstenotu divpusējās sadarbības fonda iniciatīvas, noteikumu projektā ir noteikti divpusējās sadarbības fonda iniciatīvu īstenošanas mērķis, iniciatīvu īstenošanai piešķirtā finansējuma apmērs, programmas apsaimniekotājs. Tāpat ir noteiktas prasības, lai saņemtu DSF finansējumu, pieteikumu atlases kritēriji, attiecināmo izmaksu ierobežojumi, civiltiesiskā līguma par dalību divpusējās sadarbības fonda iniciatīvā vienpusēja uzteikuma nosacījumi, kā arī komercdarbības atbalsta kontroles nosacījumi.Šo noteikumu projekta izpratnē termins “divpusējās sadarbības fonda iniciatīva” saprotams kā konkrēts pasākums (piemēram, dalība Oslo *Innovation Week)*, zem kura var paiet vairākas divpusējās sadarbības fonda atbalstāmās aktivitātes.DSF iniciatīvu mērķis ir saistīts ar sadarbības pilnveidošanu, savstarpējo zināšanu un izpratnes pilnveidošanu starp Latviju un Norvēģiju programmā noteiktajās jomās – zaļā inovācija, dzīves kvalitāti uzlabojošas tehnoloģijas, kā arī informācijas un komunikācijas tehnoloģijas. Šī mērķa sasniegšanai programmas apsaimniekotājs – Latvijas Investīciju un attīstības aģentūra (turpmāk – LIAA) organizēs projektu iesniegumu atlases, kuru ietvaros sniegs grantus dažāda veida aktivitātēs, lai veicinātu partnerību veidošanos. LIAA, sadarbojoties ar donorvalsts programmas partneri – Norvēģijas valsts institūcija “Innovation Norway” – nodrošinās pasākumus, kuru ietvaros potenciālajiem projektu iesniedzējiem (finansējuma saņēmējiem) tiks radīta iespēja veidot sadarbību ar Norvēģijā reģistrētiem komersantiem, kā arī citām organizācijām. Šo DSF aktivitāšu uzdevums ir veidot partnerības, kas, cita starpā, rezultētos kopīgu projektu pieteikumu sagatavošanā un iesniegšanā programmas Atklātajā konkursa un Neliela apjoma grantu shēmas ietvaros.Slēdzot civiltiesisku līgumu par divpusējā sadarbības fonda iniciatīvu ar komersantu, tajā paredzēts iekļaut, piemēram, apliecinājumu sadaļu, kurā paredzēts, ka komersants apliecina, ka līguma darbības laikā tas ir samaksājis visus nodokļus un  nav sniedzis maldinošu informāciju programmas apsaimniekotājam vai citām Norvēģijas finanšu instrumenta vadībā iesaistītām institūcijām, tāpat sniegti apliecinājumi, kas attiecas uz komercdarbības atbalsta nosacījumu ievērošanu (darbība atbilstošās nozarēs, dubultā finansējuma aizlieguma ievērošana u.c.). Tāpat šajā līgumā tiks paredzēti gadījumi, kad iespējama vienpusēja atkāpšanās no līguma, tai skaitā, ja komersanta sniegtie apliecinājumi ir bijuši nepatiesi.Noteikumu projekta 13.7. apakšpunktā norādītā kritērija pārbaudei, LIAA informāciju iegūs no Iekšlietu ministrijas Informācijas centra pārziņā esošās sistēmas – Sodu reģistrs, pieprasot Sodu reģistra piekļuves tiesības vienam LIAA darbiniekam.Noteikumu projekta 1. pielikumā ietvertas skaidrojošas norādes uz kopējo Saimniecisko darbību statistiskās klasifikācijas kategorijām saskaņā ar Eiropas Parlamenta un Padomes 2006. gada 20. decembra Regulu (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām.Noteikumu projekts nodrošina komercdarbības atbalsta sniegšanu saskaņā ar Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013). Programmas apsaimniekotājs ne vēlāk kā nākamās darba dienas laikā informācija par piešķirto atbalstu pēc šo noteikumu 12. punktā noteiktā lēmuma par atbalsta piešķiršanu pieņemšanas informāciju par piešķirto atbalstu ievada *de minimis* atbalsta uzskaites sistēmā, neatkarīgi no tā, vai un kad tiek noslēgts civiltiesisks līgums par dalību divpusējās sadarbības fonda iniciatīvā.Ja tiek pieņemts lēmums par pieteikuma apstiprināšanu ar nosacījumu, komersantam piecu darba dienu laikā jāiesniedz precizētā informācija atbilstoši izteiktajam nosacījumam. Pēc papildu informācijas saņemšanas, pieņemot atzinumu par nosacījumu izpildi, Programmas apsaimniekotājs izvērtē saņemtās informācijas atbilstību attiecīgajiem kritērijiem, papildus atkārtoti izvērtējot Noteikumu projekta 2. pielikuma Nr. 9 kritēriju.Noteikumu projekta 17.punktā norādītā Norvēģijas finanšu instrumenta programmu vienotā tīmekļa vietne ir www.norwaygrants.lv. Pēc tam, kad Noteikumu projekta 3. punktā noteiktais DSF finansējums tiek izlietots, LIAA kā programmas apsaimniekotājs var pieprasīt papildu finansējumu Vadošās iestādes (Finanšu ministrija) izveidotajā DSF komitejā, norādot, kādām iniciatīvām nepieciešams finansējums. Vienlaikus Programmas apsaimniekotās programmas Sadarbības komitejā *(Cooperation Committee)* var ierosināt programmas finansējuma pārdali no citām programmas aktivitātēm (Iepriekš noteiktais projekts, Neliela apjoma grantu shēma vai Atklātais konkurss) papildus DSF iniciatīvu īstenošanai.Programmas ietvaros sasniedzamie rādītāji, tai skaitā DSF iniciatīvu īstenošanas rādītāji, tiks iekļauti Ministru kabineta noteikumos, kas regulēs programmas aktivitātes galvenajās jomās.Noteikumu projektā paredzētās divpusējās sadarbības fonda atklātu konkursu pieteikumu atlases tiks uzsāktas pēc tam, kad būs parakstīts programmas līgums par programmas īstenošanu.  |
| 3. | Projekta izstrādē iesaistītās institūcijas un publiskas personas kapitālsabiedrības | Programmas apsaimniekotājs – LIAA.Par programmas sagatavošanu līdzatbildīgā iestāde – Ekonomikas ministrija.Donorvalsts programmas partneris – Norvēģijas valsts institūcija “Innovation Norway” (Noteikumu projekts skaņots programmas Sadarbības komitejā). |
| 4. | Cita informācija | Atbilstoši Saprašanās memoranda B pielikuma 3. daļas A. punktā norādītajam, apsaimniekojot programmu, LIAA darbosies autonomi un neatkarīgi no Ekonomikas ministrijas. Vienlaikus Memorandā noteikts, ka Ekonomikas ministrija kopā ar LIAA ir atbildīga par programmas sagatavošanu. Praksē tas nozīmē, ka LIAA kā programmas apsaimniekotājs nodrošina programmas ieviešanu, bet Ekonomikas ministrija ir līdzatbildīga tikai par programmas ieviešanai nepieciešamo normatīvo aktu un dokumentu sagatavošanu, ciktāl tas atbilst Latvijā spēkā esošajos likumos un citos normatīvajos aktos noteiktajam.Piešķirot atbalstu tiks ievērots likumā “Par valsts apdraudējuma un tā seku novēršanas un pārvarēšanas pasākumiem sakarā ar COVID-19 izplatību” un citos normatīvajos aktos kas skar ar COVID-19 seku novēršanu noteiktais, cik tālu tas attiecas uz divpusējā sadarbības fonda iniciatīvu īstenošanu un atbalsta piešķiršanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Programmas DSF mērķgrupas ir Latvijas Republikas komercreģistrā reģistrēti komersanti, kā arī Norvēģijas Karalistē reģistrētie komersanti, institūcijas, biedrības, nodibinājumi un starptautiskās organizācijas, LIAA un līdzīgas institūcijas saņēmējvalstīs (Bulgārijā, Horvātijā, Kiprā, Čehijā, Igaunijā, Grieķijā, Ungārijā, Latvijā, Lietuvā, Maltā, Polijā, Portugālē, Rumānijā, Slovākijā, Slovēnijā) un Norvēģijā, kā arī starptautiskās organizācijas, ja aktivitātē piedalās vismaz viena Norvēģijas institūcija. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānoto DSF finansējumu 125 000 *euro* apmērā (Atbilstoši donorvalstu Regulas 4.6. panta 2. punktam DSF ieviešana noteikta līdz 2025. gada 30. aprīlim), noteikumu projekta noteikto DSF aktivitāšu īstenošana pozitīvi ietekmēs tautsaimniecību, sniedzot iespēju komersantiem saņemt līdzfinansējumu divpusējo sadarbības aktivitāšu īstenošanai. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, tādējādi administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 30 000 | 0 | 30 000 | 0 | 25 000 | 25 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 30 000 | 0 | 30 000 | 0 | 25 000 | 25 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 30 000 | 0 | 30 000 | 0 | 25 000 | 25 000 |
| 2.1. valsts pamatbudžets | 0 | 30 000 | 0 | 30 000 | 0 | 25 000 | 25 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Programmas DSF aktivitāšu īstenošanai pieejami 125 000 *euro*, kas ir 100% NFI piešķīrums.Programmas DSF aktivitāšu īstenošanas laiks ir līdz 2025. gada 30.aprīlim. Faktiskie izdevumi 2019. gadā, kas radušies programmas donorvalsts partnerim “Innovation Norway” kontaktbiržas organizēšanai Oslo DSF aktivitātes īstenošanai – 2180,85 *euro*.

|  |  |
| --- | --- |
|  Gads | Plānotais finansējums (*euro*) |
| Kopā | Donorvalsts finansējums | Valsts budžeta līdzfinansējums |
| 2020 | 30 000 | 30 000 | 0 |
| 2021 | 30 000 | 30 000 | 0 |
| 2022 | 25 000 | 25 000 | 0 |
| 2023 | 25 000 | 25 000 | 0 |
| 2024 | 12819,15 | 12819,15 | 0 |
| Kopā | 122 819,15 | 122 819,15 | 0 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar.  |
| 8. Cita informācija | Nepieciešamo finansējumu Ekonomikas ministrija pieprasīs normatīvajos aktos noteiktajā kārtībā no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Programmas apsaimniekotājs sadarbībā ar Ekonomikas ministriju izstrādā Ministru kabineta noteikumu projektu, kas regulēs Programmas galvenās aktivitātes (iepriekš noteiktu projektu, atklātu konkursu un neliela apjoma grantu shēmas). Minētajā noteikumu projektā tiks iekļauta informācija par DSF aktivitāšu īstenošanas rādītājiem, kā arī pēc minēto noteikumu projekta apstiprināšanas tiks pilnībā izpildītas programmas saistības atbilstoši Saprašanās memoranda B pielikuma 3. daļas A. punktam.  |
| 2. | Atbildīgā institūcija | LIAA, Ekonomikas ministrija, Kultūras ministrija. |
| 3.  | Cita informācija |  Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts nodrošina komercdarbības atbalsta sniegšanu saskaņā ar Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam. |
| 2. | Citas starptautiskās saistības | Noteikumu projekts izstrādāts, lai nodrošinātu Latvijas Republikas un Norvēģijas Karalistes saprašanās memoranda par Norvēģijas Finanšu instrumenta ieviešanu 2014. – 2021. gadā (apstiprināts ar Ministru kabineta 2017. gada 5. decembra noteikumiem Nr. 713 “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014. – 2021. gadā”) B pielikumā noteiktā uzdevuma izpildi. |
| 3. | Cita informācija | Nav |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Noteikumu projekts nodrošina šādu ES tiesību aktu ievērošanu:* Eiropas Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam;
* Eiropas Komisijas 2004. gada 21. aprīļa Regula Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr. 1407/2013 | Vispārēja atsauceNoteikumu projekta 11. punkts | Ieviests pilnībā | Neparedz stingrākas prasības |
| Komisijas regulas Nr. 1407/2013 3. panta 4. punkts | Noteikumu projekta 12. punkts | Ieviests pilnībā | Neparedz stingrākas prasības |
| Komisijas regulas Nr. 1407/2013 2. panta 2. punkts un 3. panta 2. punkts  | Noteikumu projekta 13.3. apakšpunkts | Ieviests pilnībā | Neparedz stingrākas prasības |
| Komisijas regulas Nr. 1407/2013 1. panta 1. punkts, 1. panta 2. punkts | Noteikumu projekta 13.4. apakšpunkts | Ieviests pilnībā | Noteikumu projekts paredz stingrākas prasības nekā noteikts Komisijas regulas Nr. 1407/2013 1. panta 1. punktā. Papildus iekļauta tabakas izstrādājumu ražošanas nozare sabiedrības veselības aizsardzības nolūkos.  |
| Komisijas regulas Nr.1407/2013 7. panta 4. punkts un 8. pants | Noteikumu projekta 20. punkts | Ieviests pilnībā | Neparedz stingrākas prasības |
| Komisijas regulas Nr. 1407/2013 6. panta 4. punkts | Noteikumu projekta 28. punkts | Ieviests pilnībā | Neparedz stingrākas prasības  |
| Komisijas regulas Nr. 794/2004 10. pants  | Noteikumu projekta 29. punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar.  |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2014. – 2021. gadā B pielikums (apstiprināts ar Ministru kabineta 2017. gada 5. decembra noteikumiem Nr. 713 “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014. – 2021. gadā”). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Saskaņā ar  Latvijas Republikas un Norvēģijas Karalistes saprašanās memoranda par Norvēģijas Finanšu instrumenta ieviešanu 2014. – 2021. gadā ieviešanas ietvaru (B pielikuma 3. daļas A. punktu) LIAA sadarbībā ar Ekonomikas ministriju jāsagatavo programma un jāievieš to atbilstoši Norvēģijas Ārlietu ministrijas apstiprinājumam. | Viss Noteikumu projekts kopumā. | Starptautiskās saistības tiek izpildītas daļēji, jo Noteikumu projekts aptver tikai programmas DSF iniciatīvu regulējumu. Saprašanās memoranda B pielikuma 3. daļas A. punkta programmas saistības tiks izpildītas pilnībā pēc noteikumu projekta, kas regulēs galvenos programmas pasākumus (Iepriekš noteiktais projekts, Neliela apjoma grantu shēma vai Atklātais konkurss) apstiprināšanas Ministru kabinetā.  Par pilnīgu saistību izpildi ir atbildīga Latvijas Investīciju un attīstības aģentūra.  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saprašanās memorandā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Līdz tiesību akta spēkā stāšanās brīdim nav plānoti informatīvie pasākumi. Pēc Noteikumu projekta stāšanās spēkā, tas tiks izsludināts “Latvijas Vēstnesī”. Informācija par pieņemto Noteikumu projektu tiks publicēta LIAA mājas lapā [www.liaa.gov.lv](http://www.liaa.gov.lv) un Ekonomikas ministrijas mājas lapā www.em.gov.lv. Pēc Noteikumu projekta stāšanās spēkā, tiks sagatavota preses relīze, lai informētu sabiedrību. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā.Sabiedrības informēšanai Noteikumu projekts tika publicēts Ekonomikas ministrijas mājaslapā sadaļā “Sabiedrības līdzdalība” <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas mājaslapā sadaļā “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti>. Līdzdalības termiņš noteikts no 2020. gada 14. februāra līdz 2020. gada 28. februārim. Komentāri par Noteikumu projektu netika saņemti. Vienlaikus sabiedrības iesaistes aktivitātes tika veiktas 2018. gadā, kad tika uzsākta programmas koncepcijas izstrāde. 2018. gada 19. februārī LIAA organizēja sabiedrisko apspriešanu, kurā piedalījās 38 dalībnieki, pārstāvot ministrijas, valsts un pašvaldību iestādes, nozaru asociācijas, pētniecības iestādes un nevalstiskās organizācijas, kā arī donorvalsts iestādes, kas sniedza savus ieteikumus programmas satura izstrādei, t.sk. iespējamo programmas DSF aktivitāšu tvērumu.  |
| 3. | Sabiedrības līdzdalības rezultāti | Sabiedriskās apspriešanas rezultātā tika definētas trīs programmas fokusa jomas – zaļās inovācijas, informācijas un komunikāciju tehnoloģijas un dzīves kvalitāti uzlabojošas tehnoloģijas. Šīs jomas attiecas arī uz DSF. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistītas šādas institūcijas:* LIAA kā programmas apsaimniekotājs;
* Ekonomikas ministrija kā par programmas sagatavošanu līdzatbildīgā iestāde (atbilstoši Saprašanās memoranda B pielikuma 3. daļas A. punktā programmā noteiktajam),
* Finanšu ministrija kā vadošā iestāde, neatbilstību iestāde un revīzijas iestāde;
* Norvēģijas valsts institūcija “Innovation Norway” kā donorvalsts programmas partneris;
* Valsts kase kā sertifikācijas iestāde;
* Iepirkumu uzraudzības birojs, kā institūcija, kura veic daļu no projektu iepirkumu dokumentācijas vai norises pirmspārbaudēm.
 |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neparedz jaunu institūciju izveidi vai esošo institūciju likvidāciju. Vienlaikus LIAA ietvaros ir izveidots Norvēģijas finanšu instrumenta departaments (turpmāk – NFID), atbilstoši Vadības likuma 9. panta ceturtajai daļai, kas nosaka, ka “Iestāde nodrošina, lai funkcijas, kuras tā saskaņā ar šo likumu pilda kā programmas apsaimniekotājs vai aģentūra, tiktu nodalītas no citām iestādes funkcijām, tai skaitā funkcijām, kuras tā pilda kā līdzfinansējuma saņēmējs”. NFID atbild par programmas, tai skaitā tās DSF aktivitāšu administrēšanu.2016. gada 22. septembra Noteikumu par Norvēģijas finanšu instrumenta ieviešanu 2014. – 2021. gadā 5.6. panta l. apakšpunkts nosaka, ka “Programmas apsaimniekotājs ir atbildīgs par programmas sagatavošanu un ieviešanu saskaņā ar 1.3. pantā aprakstītajiem principiem, un tam ir pienākums izveidot programmas apsaimniekotāja organizatorisko struktūru, nodrošinot, lai nodaļa, kas atbildīga par radušos izdevumu pārbaudi un maksājumu apstiprināšanu, būtu neatkarīga no pārējām nodaļām, kas atbildīgas par programmas ieviešanu, un lai šīs nodaļas funkcijas būtu nodalītas no pārējo nodaļu funkcijām”. Šim nolūkam LIAA ir funkcionāli nodalīta programmas attiecināmo izdevumu pārbaude un maksājumu apstiprināšana no programmas ieviešanas. NFID ir izveidotas divas nodaļas – Projektu ieviešanas nodaļa un Maksājumu kontroles nodaļa. Kopā izveidotas septiņas amata vietas – departamenta direktors, divi nodaļu vadītāji un četri vadošie eksperti.  |
| 3. | Cita informācija | Nav. |

**Ekonomikas ministrs J. Vitenbergs**

Mārtiņš Jansons, 67013057

Martins.Jansons@em.gov.lv

Natālija Siliņa, 67039425

Natalija.Silina@liaa.gov.lv